cyanic-selkie/wikianc huggingface dataset:
SCAM
Motoren for alle SCAM-modeller er Ivecos 3-liters turbodiesel F1C på 175 hk. Akslene er fra Carraro, og girkassen med 6 trinn er fra ZF. En egenutviklet ekstra girkasse sørger for lavgir og firehjulstrekk. Modellene fåes med totalvekt på 3,5 eller 5,5 tonn. Bilene har parabolske bladfjærer både foran og bak.
Marianne Timmer
Maria Aaltje «Marianne» Timmer (født 3. oktober 1974 i Sappemeer) er en nederlandsk tidligere skøyteløper. Hun var spesialist på mellomdistansene 1,000 og 1500 meter. Timmer represterte for Team Liga.
Timmer var tidligere gift med Peter Mueller.
Günter
Günter og Günther er mannsnavn med opprinnelse i det germanske navnet Gundahar, dannet av gammelhøytyske gund, «slag, kamp», og heri, «hær».
Günther er også autorbetegnelsen for zoologen Albert Günther.
Utbredelse
Günter og Günther er svært vanlige navn i befolkningen i Tyskland.
Kjente personer med navnet
Personene i listen er ordnet kronologisk etter fødselsår.
Waiouru
Waiouru er en landsby omtrent midt i Nordøya på New Zealand. Den ligger 25 km sør for Mount Ruapehu og tilhører Ruapehudistriktet.
Hovedattraksjonen er Queen Elizabeth II Army Museum som åpnet i 1978 som inneholder utstillinger rundt newzealandsk forsvarshistorie.
Waiouru er en militærby som har vokst opp rundt militærleiren Army Training Group.
Colorado Springs
Colorado Springs er en by i delstaten Colorado i USA. Den ble grunnlagt i 1871 av William Jackson Palmer i forbindelse med byggingen av Denver & Rio Grande Railroads linje sørover mot Mexico.
Colorado Springs har 360 890 innbyggere (2000), noe som gjør den til den nest største byen i Colorado og den 50. største i USA. Byen er også hovedsete i fylket El Paso County. Byen ligger ved en av de mest berømte amerikanske fjelltoppene, Pikes Peak, på østsiden av Rocky Mountains.
Byen har et totalt areal på 482,1 km², hvorav 481,1 km² er land og 1,0 km² er vann.
Lofsrudveien (Oslo)
Lofsrudveien (1, 6–282) er en vei på Lofsrud/Mortensrud i bydel Søndre Nordstrand i Oslo. Den går fra Mortensrudveien til Klemetsrudveien.
Navnet ble vedtatt i 1985.
Senter Syd (Mortensrud senter) er i nr. 6, like ved siden av Mortensrud stasjon på Østensjøbanen.
Golf under sommer-OL
Golf var med på OL-programmet for første gang i 1900 i Paris. Der ble det spilt to turneringer, en slagspillturnering over 9 hull for damer og 36 hull for herrer. Golf var olympisk øvelse også i 1904 i St. Louis. Da var det også to turneringer, men denne gang med matchspill, og damene var utelatt. Det var en individuell turnering og en lagkonkurranse. Neste gang golf var på OL-programmet, var i Rio de Janeiro i 2016. Da deltok 60 menn og 60 damer som spilte hver sin 72-hulls slagturnering.
Golf vil også være OL-gren i Tokyo i 2020, men format er ikke avgjort per 2016.
Per Pedersen (syklist)
Per Pedersen (født 5. april 1964 i Vestervig) er en tidligere landeveissyklist fra Danmark, som var profesjonell fra 1986 til 1993. Han deltok i Tour de France ved fire anledninger (1989, 1991, 1992 og 1993). i 1999 innrømmet han å ha forsøkt kortison som aktiv syklist.
Falkehammen
Falkehammen var hammen Frøya brukte som en slags «vinge» til å bære seg, og til å fly med. Hammen ble kalt «falkehammen», på grunn av at den var svart med en maske som så ut som et falk i ansiktet.
I fortellingen «Tor og Loke hos jotnene» måtte Loke få låne falkehammen av Frøya, for å kunne dra til Jotunheimen, der hvor jotunkongen Trym bor.
Brandenburg CC
Brandenburg CC var en tysk flybåt produsert til bruk som jagerfly for marinen til Østerrike-Ungarn under den første verdenskrig.
I alt 37 ble levert til marinen til Østerrike-Ungarn som brukte flytypen i Adriaterhavet. Disse var utstyrt med enten en Austro-Dimler motor med en ytelse på 160 hk eller en Hiero sekssylindret vannavkjølt motor med en ytelse på 180 hk. Bestykningen besto av én 8 mm Schwartzlose mitraljøse.
Geza Pauer
Géza Pauer (født 7. januar 1976) er en ungarsk friidrettsutøver, som hovedsakelig konkurrerer på 200 meter. Han har deltatt både i VM og OL uten å komme videre fra første forsøksheat. Et unntak var i OL i 2004 i Athen, hvor han presterte sjetteplass i sitt felt i kvartfinalen. Han har en personlig rekord på 20.69 sekunder fra juli 2003 i Budapest, og på 100 meter på 10.26 sekunder fra juni 2000 i Budapest. Etter å ha testet positivt på boldenon i 2006, ble Pauer utestengt av IAAF fra september 2006 til september 2008.
Brenta-massivet
Brenta-massivet er en fjellkjede i De italienske Alpene, og en del av De sydlige kalkalper i provinsen Trento. Området ligger sør for Ortler-Alpene, øst for Adamello-Presanella og nord for Garda-Alpene. Et annet vanlig navn er Brentner Dolomiten eller Dolomiti di Brenta. I italiensk litteratur regnes området med til Dolomittene selv om det befinner seg vest for Etsch-dalen.
Geologi
Brenta-massivet består av en svært hard dolomitt som i dette området har en mektighet på ca. 1000 meter. Ved dannelsen av Alpene ble sedimentsteinen brutt opp i de vertikale tårn og massive fjellvegger som er så karakteristisk for området.
Brenta hører til naturparken Adamello-Brenta.
Den høyeste toppen i Brenta-massivet er Cima Tosa (3173 moh). En annen markant fjelltopp er den frittstående Campanile Basso (2883 moh).
Fjelltopper
Fra nord mot syd:
Klatreruter
Fjellkjeden er et kjent klatreområde.
Erling Kongshaug
Erling Asbjørn Kongshaug (født 22. mars 1915 i Oslo, død 14. september 1993 i Bærum) var skytter og olympisk mester. Han representerte Oslo Sporveisbetjenings Skytterlag (OSSL).
Han vant bronsemedaljer i VM i 50 m rifle, stående i 1947, og i 50 m rifle, 3 stillinger i 1949, mens han vant gull i VM i begge disse øvelsene i 1952. Totalt, med både lagmedaljer og indiduelle medaljer, vant han 13 medaljer i verdensmesterskapene fra 1947 til 1954.
I 1955 vant Kongshaug EM-gull i 60 skudd liggende miniatyr, «englandsmatch», både individuelt og for lag. Dette året ble han tildelt Morgenbladets gullmedalje.
Ragn-Sells
Ragn-Sells AB er et svensk renovasjonskonsern som ble grunnlagt i Sverige i 1881, oppkalt etter grunnleggeren Ragnar Sellberg. Ragn-Sells er et privateiet konsern med virksomhet i seks land. Siden 1966 arbeider Ragn-Sells med avfallshåndtering, miljø- og gjenvinning.
Ragn-Sells sin historie kan følges helt tilbake till år 1881 da Amandus Zakarias Leonard Sellberg startet "Sellbergs Häståkeri" i Odengatan 45 i Stockholm.
"Ragn" i firmanavnet peker tilbake til Ragnar Sellberg (1902-1995), sønnen til Zakarias Leonard Sellberg, som startet søppelhenting hos villaeiere i Sollentuna utenfor Stockholm.
Søppelhentingen pågikk parallelt med transportfirmaet i Stockholm, som et "underbruk". Ragnar Sellberg bodde da på Väderholmens gård, hvor Ragn-Sells har sitt hovedkontor.
I 1933 ble Ragnar Sellberg "VD" Verkställande direktör (på norsk heter det adm.dir / administrerende direktør)) i Sellbergs. Dette selskapet var først og fremst aktive innen transportsektoren, mens avfallshåndteringen var en mindre del (til tross for at de var størst i Sverige innen renhold).
I 1966 ble foretaket "AB Norrtrim" etablert. De drev kun med renhold.
I 1968 byttet "AZ Sellbergs Åkeri AB" og "AB Norrtrim" navn til "Ragn-Sells AB", med Ragnar Sellberg som "VD" (svensk for adm.dir / administrerende direktør). En stilling han hadde til 1973 da han ble styreformann i selskapet.
Gert Londemann
Gert Londemann (født 21. april 1718, død 3. mars 1773) var en dansk Holberg- og karakterskuespiller.
Solid
Solid kan sikte til
Jason Euell
Jason Euell (født 6. februar 1977, Lambeth, London, England), er en fotballspiller med røtter fra både Jamaica og England. Han er midtbanespiller for Wimbledon, på lån fra Charlton, men har tidligere vært angriper. Han har spilt landskamper for Jamaica.
Euell har spilt kamper for Jamaicas landslag, men spilte for Englands U-20 lag i FIFAs juniorverdensmesterskap i 1997. I tillegg kunne han valgt å spille landskamper for Barbados.
Den fransk-syriske krig
Den fransk-syriske krig (fransk: la Guerre franco-syrienne) ble utkjempet fra 1919 til 1921 mellom den tredje franske republikk og det arabiske kongedømmet Syria.
Under araberoppstanden under første verdenskrig, hvor britene støttet araberne i Arabia og Levanten mot det osmanske riket, som de var i krig med, lovet de å støtte arabisk uavhengighet etter krigen. Dette stred mot Storbritannia og Frankrikes interesser, og sammen inngikk de i 1916 den hemmelige Sykes-Picot-avtalen, hvor deler av Midtøsten ble delt inn i britiske og franske interesseområder.
I 1920 ble den første moderne arabiske staten, det arabiske kongedømmet Syria, opprettet, med Fayṣal ibn Ḥusayn, en av heltene fra araberoppstanden, som konge.
23. juli 1920 ble slaget om Khan Maysalun utkjempet mellom syriske og franske styrker. Kong Fayṣal hadde da overgitt seg til franskmennene, siden han forsto hvor enorm deres militære overlegenhet var, men hans forsvarsminister, general Yusuf al-‘Aẓmah, insisterte på at syrerne ikke kunne la franskmennene okkupere landet uten å møte motstand. Ved Maysalunpasset vest for Dimašq ble al-‘Aẓmahs nyrekrutterte styrke av frivillige irregulære, tilsammen kanskje 3 000 mann med eldre, lett utstyr, knust av general Mariano Goybets franske styrker på 9 000 mann med nytt utstyr, og den trettiseks år gamle al-‘Aẓmah ble drept. 318 syrere ble drept i slaget. 42 franskmenn falt, mens 154 ble såret.
Runa Vikestad
Runa Vikestad (født 13. august 1984) er en norsk tidligere fotballspiller fra Finnsnes i Troms.
Vikestad ble født i Finnsnes, men vokste opp på Senja, der hun spilte på guttelaget fra hun var fem til hun ble 16. Deretter dro hun til Fløya Tromsø i 2001. Som Fløyaspiller var Vikestad med på opprykk med laget i 2002-sesongen, en overraskende femteplass i påfølgende sesong og to bronser i 2004- og 2005-sesongen. I 2004 debuterte Vikestad på landslaget, og har vært ut og inn av landslaget med jevne mellomrom.
Pius Jin Peixian
Pius Jin Peixian (født 16. mars 1924 i Dandong eller Fushun i Mandsjuria i Kina, død 4. november 2008 i Shenyang) er katolsk biskop av erkebispedømmet Shenyang i provinsen Liaoning i Folkerepublikken Kina.
Runa Vikestad
I 2010 var Vikestad fortsatt Kolbotn-spiller og fortsatt viktig for Kolbotns bronse. I motsetning til i 2009 var det nå enda mer reduserte Kolbotn-laget aldri i gull- eller sølvstriden. For Vikestad ble det imidlertid et gjensyn med landslaget da hun spilte en treningskamp mot Canada. Det gikk bra nok til at hun fikk fornyet tillit hos landslagstrener Eli Landsem. Vikestad spilte også da den viktige bortekampen mot Nederland som avgjorde gruppespillet. Vikestad scoret sitt per februar 2012 eneste landslagsmål i den kampen og var sterkt delaktig i at Norge spilte uavgjort og dermed kunne avgjøre på egen hånd.
Pius Jin Peixian
Bakgrunn
Jin Peixian ble født i en katolsk familie. Han begynte på juniorseminaret i 1936 og fortsatte ved filosofisk-teologiske seminarer i Shenyang, Changchun, Beijing og Hongkong.
Runa Vikestad
Vikestad fortsatte under Eggen også i 2011, og tok sin og Kolbotns tredje bronse på rad. Vikestad ble også tatt ut til VM i Tyskland, men hun spilte ingen kamper bortsett fra en treningskamp før VM begynte. Etter VM fikk ikke Vikestad tillit av Landsem.
Pius Jin Peixian
Prest
Hans prestevielse i Shanghai i 1951 fant sted to år etter opprettelsen av Folkerepublikken Kina. Til å begynne med underviste han ved en videregående skole i Beijing. Deretter var han regnskapsmedarbeider ved en fabrikk 1952-1955.
Runa Vikestad
I de siste siste sesongene har Vikestad vært blant de første til å fornye kontrakten med Kolbotn på tross av et stort fall av profiler fra klubben, og hun er den eneste gjenværende landslagsspilleren fra EM i 2009 som fortsatt spiller for Kolbotn.
Pius Jin Peixian
Prest
Han vendte så tilbake til en menighet i Fushun for å virke som prest der. I 1957 fant det sted et kommunistiskstyrt møte av katolikker fra de tre nordøstlige provinser i Kina – Heilongjiang, Jilin og Liaoning –, og der ble han forsdømt som «høyreavviker». Det påfølgende år ble han dømt til ti års fengsel for «kontrarevolusjonær virksomhet». Da han ble løslatt i 1968 var det bare for å bli sendt videre til en leir for reform gjennom arbeid (laogai).
Runa Vikestad
Hun spilte i Kolbotn ut 2012, fortsatte så i Røa Dynamite Girls 2013–14 og i 2017.
Pius Jin Peixian
Biskop
Fader Jin Peixian innhentet underhånden pavelig mandat før han lot seg bispevie. Ordinasjonen fant sted 21. mai 1989. Han overtok etter biskop Zhang Hualiang, som hadde vært biskop av Liaoning i bare et halvt år før han døde av kreft. Før ordinasjonen hadde han vært sogneprest for domkirkemenigheten St. Josef, og hadde vært viktig for arbeidet med å få tilbake det meste av den konfiskerte kirkelige eiendom i Shenyang. Han hadde også klart å etablere karitativt arbeid. Liaoning hadde den gang ca. 25 prester og 110 000 katolikker.
Han var i stand til å bygge opp en grundig formasjon av prester, nonner og lekfolk, slik at bispedømmet fikk tilstrekkelig med personressurser og en sterk indre korpsånd. Han sendte mange prester og søstre utenlands for videre studier. Han bidro til å gjøre katolisismen synlig og til en naturlig del av Shenyangs lokale kultur, og fikk fremmet sin nygotiske katedral fra 1907 og som rommer 3000 personer, til et lokalt landemerke.
Han fratrådte den 29. juni 2008 som biskop, på festen av Peter og Paul, og dermed rykket hans koadjutorbiskop, msgr. Paul Pei Junmin, inn som ny ordinarie biskop. Han ble av mange ansett som en av de ledende personligheter i den katolske kirke i Kina. Da han døde av nyresvikt i november 2008 hadde han tittelen visepresident i den regjeringsgodkjente katolske bispekonferanse. Det ble sagt av eksterne kirkeeksperter at han bevarte en vellykket balanse mellom sin lojalitet til paven og sin nasjonale identitet. På den annen side var han ikke så flink til å koordinere med «undergrunnskirken» i provinsen, slik at en del unødvendig duplikasjon av innsats fant sted.
Episkopalgenealogi
Hans episkopalgenealogi er:
Karl-Heinz Dellwo
Karl-Heinz Dellwo (født 11. april 1952 i Opladen, Leverkusen i Nordrhein-Westfalen) er en tysk forlegger, tidligere terrorist og tidligere medlem i Rote Armee Fraktions (RAF) såkalt «andre generasjon». Han deltok i okkupasjonen av den vest-tyske ambassaden i Stockholm i 1975.
Liv og virke
Karl-Heinz Dellwo vokste opp i en liten by i Schwarzwald i det sørvestlige Tyskland. Han var fra tidlig alder politisk engasjert på venstresiden. Allerede som 16-åring deltok han i demonstrasjoner mot Vietnamkrigen. I tjueårsalderen flyttet han til Hamburg. Hans eldre bror, Hans-Joachim Dellwo, var også medlem av RAF, men distanserte seg fra organisasjonen og vitnet mot andre RAF-medlemmer. Han ble løslatt i 1979. Etter å blitt løslatt fra fengsel flyttet han til Canada der han lever under nytt navn.
Veien til RAF
I 1973 deltok Karl-Heinz Dellwo i en husokkupasjon i Ekhofstrasse i Hamburg. Da huset ble ryddet av spesialstyrken Mobile Einsatz Kommando (MEK) satte Dellwo seg til motverge og ble arrestert. Han ble dømt til ett års fengsel for hendelsen.
Rundt midten av 1970-tallet ble Dellwo medlem av Sosialistisk Pasientkollektiv (SPK), der et stort antall av medlemmene skulle komme til å inngå i RAFs andre generasjon.
Okkupasjon av den vest-tyske ambassaden i Stockholm
Karl-Heinz Dellwo var medlem av RAFs kommando Holger Meins som 24. april 1975 gjennomførte et væpnet angrep på den vest-tyske ambassaden i Stockholm. De øvrige terroristene var Lutz Taufer, Siegfried Hausner, Hanna Krabbe, Ulrich Wessel og Bernd Rössner. Etter å ha trengt seg inn i ambassaden tok de 12 personer, inkludert ambassadør Dietrich Stoecker, som gisler. For å understreke at de mente alvor skjøt og drepte de militærattachée Andreas von Mirbach og handelsattaché Heinz Hillegaart. Kommandoens krav var å få løslatt 26 fengslede terrorister, inkludert Andreas Baader, Gudrun Ensslin og Ulrike Meinhof, utstyre dem med 20 000 dollar hver og sette dem om bord på et fly med ukjent mål. Dellwo har senere fortalt at de valgte nettopp ambassaden i Stockholm fordi de følte seg sikre på at Olof Palmes liberale regjering ville være forhandlingsvillig. De følte seg dessuten sikre på at svensk politi ikke ville bruke den samme makten som deres tyske kolleger hadde vist seg villige til.
Mens de forhandlet med henholdsvis svenske og vest-tyske myndigheter monterte terroristene flere ladninger med sprengstoff i ambassadens tredje etasje. Klokken 23:47 detonerte en av ladningene ved et uhell og det oppstod brann i ambassaden. Ulrich Wessel døde av skadene han pådro seg. De øvrige terroristene ble arrestert og kort tid senere utlevert til Vest-Tyskland. Der døde også Siegfried Hausner av skadene han pådro seg under eksplosjonen.
Dom og fengselsopphold
Da RAF kidnappet Hanns-Martin Schleyer og kapret Lufthansa-flyet Landshut høsten 1977, var Karl-Heinz Dellwo en av 11 fengslede RAF-medlemmer som ble krevd løslatt. Aksjonene mislykkes og ingen RAF-fanger ble løslatt.
Dellwo sonet dommen i en spesialavdeling for terrorister i Celle i Niedersachsen. I løpet av fengselsoppholdet deltok han i minst tolv sultestreiker for å påvirke soningsforholdene.
10. mai 1995 ble Dellwo løslatt etter å ha sittet 20 år i fengsel, 17 av dem i isolasjon.
Senere liv
Per 2017 bor han i Hamburg og leder et IT-selskap. Etter løslatelsen har Dellwo vært samboer med Gabriele Rollnik, som var terrorist i Bewegung 2. Juni (norsk: 2. juni-bevegelsen). Sammen driver de forlaget Laika Verlag som gir ut venstreorientert litteratur.
Dellwo har aldri uttrykt direkte anger for sine handlinger som RAF-medlem, men har siden 1992 flere ganger uttalt at aksjonen i Stockholm var feil, og ikke kan forsvares. Han har, i likhet med de fleste andre tidligere RAF-medlemmer, nektet å si noe om hvem i gruppen som utførte hvilke handlinger. Om drapet på militærattaché von Mirbach uttalte han i et intervju med Dagbladet i 2005: «Skal jeg være ærlig, må jeg tilstå at jeg ville ha gjort det sjøl - hvis det ikke var meg som skjøt.»
I kulturen
I 2003 medvirket Karl-Heinz Dellwo i dokumentarfilmen Stockholm 75 om okkupasjonen av den vest-tyske ambassaden i Stockholm, regissert av svenske David Aronowitsch.
Den norske journalisten og forfatteren Astrid Sverresdotter Dypvik intervjuet Dellwo til sin portrettbok Berlinhistorier (Samlaget, 2017).
Muhammed Beheshti
Ayatollah Seyyed Muhammed Hosseini Beheshti (محمد حسینی بهشتی på persisk, født 24. oktober 1928 i Isfahan i Persia, død 28. juni 1981 i Teheran) var en iransk geistlig, generalsekretær i det islamske republikkpartiet, og leder av den islamske republikkens domstoler. Han ble myrdet sammen med mer enn sytti medlemmer av det islamske republikkpartiet den 28. juni 1981.
Bakgrunn
Muhammed Beheshti ble født i Isfahan og studerte både ved universitetet i Teheran og under Allameh Tabatabaei i Qom.
I opposisjon
Mellom 1960 og 1965 ledet han det islamske senter i Hamburg, hvor han var ansvarlig for det åndelige lederskapet for religiøse iranske studenter i Tyskland og Vest-Europa. I Hamburg arbeidet han også med Muhammed Khatami og var blant de som hadde innflytelse på ham.
Beheshti hadde sluttet seg til Ayatollah Khomeini i Najaf i Irak, der sistnevnte var i landflyktighet. Der ble han del av Khomeinis undergronnsbevegelse. Siden begynnelsen av 1960-årene var han således involvert i aktiviteter mot sjahens regime og ble arrestert flere ganger av sjahens hemmelige politi, SAVAK.
Etter den iranske revolusjon
Etter den iranske revolusjon i 1979, ble han en av de opprinnelige medlemmene i revolusjonsrådet i Iran og ble snart dets formann. I det første post-revolusjonens iranske parlament, ledet han det islamske republikkpartiet sammen med Ali Akbar Hashemi Rafsanjani. Han planla også å stille i det første presidentvalget, men trakk seg etter at ayatollah Khomeini fortalte en delegasjon fra Rafsanjani og Ali Khamenei at han foretrakk at det ble ikke-geistlige som presidenter. Dette førte til partiets godkjennelse av først Jalaleddin Farsi og så, uunngåelig, Abolhassan Bani-Sadr.
Beheshti hadde et bredt forfatterskap. Han beskjeftiget seg med sjiaislamsk apologetikk, forløserfortolkning, og med Marja al-taqlid-spørsmålet. I 1979 beskrev Beheshti den islamske geistlighet således:
Han gikk inn for en helt «ren» myndighetsutøvelse fra de rettslærdes side (velayat-e faqih) uten maktdeling og uten demokratiske elementer. Med dette gjaldt han som ultra-hardliner, også i de revolusjonære mullaenes øyne.
Død
Beheshti ble drept den 28. juni 1981 da en bombe eksploderte under en partikonferanse. Den offisielle beretningen er at bomben var anbragt av Mujahideen al-Khalq-organisasjonen, som på den tiden var involvert i en bombekampanje og attentat mot embetsmenn av den islamske republikk.
En populær konspirasjonsteor innen Iran er at Rafsanjani var ansvarlig, basert på at Rafsanjani skal ha forlatt møtet bare minutter før eksplosjonen. Lignende teorier er fremsatt om at Beheshti skal ha stått bak Mahmoud Taleghanis plutselige og uventede død.
Viskokobling
Viskokobling også kalt viskodifferensial, er en type kobling som fordeler kraften mellom drivakslene og som anvendes på biler med firehjulstrekk
Youl Mawéné
Youl Mawéné, (født 16. juli 1979 i Caen, Basse-Normandie, Frankrike) er en fransk fotballspiller som har spilt for to engelske og en fransk klubb. Han spiller nå for Preston North End i Football League Championship.
Biografi
Youl Mawéné, som gikk på Lens sitt fotballakademi, ble profesjonell fotballspiller i Lens i 1998. I 1999/00-sesongen spilte han 6 ligakamper for Lens, og han fikk også med seg to kamper i UEFA-cupen i denne sesongen. Sommeren 2000 kjøpte Derby County han for £375 000, og han debuterte for Derby den 30. desember 2000 i en Premier League kamp mot Southampton. Totalt fikk han med seg 8 ligakamper og 2 cupkamper for the Rams i 2000/01-sesongen. Den påfølgende sesongen ble det 17 ligakamper, og i denne sesongen scoret han også sitt første mål for Derby. Det skjedde 17. november 2001 da han scoret kampens eneste mål da Derby slo Southampton i en ligakamp. I 2002/03-sesongen sørget skader for at han ikke fikk noen obligatoriske kamper for Derby, men i 2003/04-sesongen fikk han med seg 30 ligakamper for klubben fra Derbyshire. I denne sesongen ble han også kåret til årets spiller i Derby blant klubbens supportere.
Sommeren 2004 gikk kontrakten hans med Derby ut, og han valgte da å gå gratis til Preston North End. Den 7. august 2004 debuterte han for Preston i en ligakamp mot Watford, og 19. november 2004 fikk han bokført sitt første mål for the Lilywhites da han scoret kampens eneste mål da Preston slo Cardiff City 1-0 i en ligakamp. Mawéné scoret 2 ligamål og spilte alle ligakampene til Preston i 2004/05-sesongen. I tillegg spilte han 7 andre obligatoriske kamper for klubben og han ble i denne sesongen kåret til årets spiller i Preston. I 2005/06-sesongen ble det 30 ligakamper for klubben fra Lancashire, mens skadeproblemer sørget for at han ikke spilte noen obligatoriske kamper for Preston i 2006/07-sesongen.
Jødefeiden
Jødefeiden kan sikte til:
Stephenie Meyer
Stephenie Meyer (født 24. desember 1973 i Hartford i Connecticut) er en amerikansk forfatter best kjent for å ha skrevet ungdomsserien Twilight. Serien, som består av fire bøker utgitt mellom 2005 og 2008, har solgt i over 100 millioner eksemplarer verden over og har blitt oversatt til 43 språk, inkludert norsk. Foruten Twilight-serien har Meyer gitt ut boken Verten (originaltittel: The Host), i 2008.
Liv
Stephenie Meyer ble født i Connecticut i 1973, men innen hun var fire hadde hun og familien flyttet til Phoenix i Arizona. Der har hun bodd siden, med hennes fem søsken, mor og far, så hun ser på seg selv som en innfødt. Hun har en uvanlig stavelse på navnet sitt, det er på grunn av at hun er oppkalt etter hennes far, Stephen, som derfor blir Stephenie. Hun gikk på High School i Scottsdale, Arizona.
Bøker
Twilight er hennes første roman og ble utgitt i 2005. I 2008 ble romanen hennes ”oppdaget” og ble årets bestselger. Etter suksessen med den første romanen har det utviklet seg til en saga bestående av fire bøker. Senere vil hun også sannsynligvis fullføre en femte bok i serien, Midnight Sun, som er en annen utgave av Twilight berettet av Edward Cullen istedenfor Isabella Swan.
Salhus Musikklag
Salhus Musikklag er et amatørkorps som ble stiftet 26. april 1911 som et janitsjarkorps. I 1988 gikk de over til å bli et rent brassband, og korpset har i dag en medlemsmasse på 28 musikere. Korpsets dirigent er Sindre Dalhaug.
Apoteket Bien i Bergen
Apoteket Bien flyttet apotek fra Danmarks plass (i Fjøsangerveien 30) i Bergen til nye lokaler i Solheimsgaten 15 og heter nå Vitusapotek Bien Bergen. Stedet hvor apoteket flyttet fra 1. juli 2001 er i dag kjent som Bien Bar.
Bygningen
Forløperen for apoteket Bien, Solheimsviken apotek, ble oppettet i 1913. I 1939 fikk apotekeren departementets samtykke til å flytte apoteket. Bygningen apoteket holdt til i er en del av Danmarks plass, tegnet av arkitekt Ole Landmark (1885 – 1970). Landmark har tegnet Forum kino og hele Danmarks plass (1936). Danmarks plass skulle ha bygninger på alle sidene, men vestsiden ble aldri fullført.
Eksteriør
Apotekets fasade er trukket inn i forhold til vegglivet ovenfor, har granittsokkel, mineralittpusset sokkeletasje og store vindusfelt med horisontale sprosser.
Interiør
Interiøret er tegnet av arkitektene Fredrik Arnesen og Arthur Darre Kaarbø. Det preges av rette linjer og halvsirkler, typiske stiltrekk fra funksjonalismen.
Apoteket har en t-formet grunnplan og interiøret preges av en konkav, halvsirkelformet skranke. Treverket er flammebjørk med sort linoleum på skranken og på arbeidsbenker. Beslag, veskehyller og deler av interiørets belistning er i forkrommede stål. Belysningen består delvis av sirkelformede noenrør i himlingen og vertikalstilte noenrør innbygd i innredningen. Venterommet, som ligger til venstre for inngangspartiets består av en sofa, to lenestoler og et sirkulært bord.
Fredning
Apoteket var inntil det flyttet landets best bevarte apotekanlegg fra denne perioden. Apoteket ble pusset opp i 1985 og det ble gjort noen endringer på det opprinnelige interiøret. I 1993 ble apoteket Bien vedtaksfredet av Riksantikvaren. Fredningen omfatter fasade mot gaten, offisinet (ekspedisjonslokale) med fast inventar, inkludert sittegruppen for publikum med sofa, bord og to stoler. Det var da et av landets tre fredete apotekoffisin der det fortsatt var full apotekdrift.
I alt er det fredet åtte apotekbygninger. I 2009 er det bare Svaneapoteket i Oslo som fortsatt har apotekdrift i et fredet offisin. Apoteket Bien er nå flyttet til Solheimsgaten og apoteklokalet brukes av Bien Bar.
Lovbrudd
Da apoteket flyttet, sto lokalet lenge tomt og en prøvde å få annen virksomhet inn i lokalene. Da deler av interiøret ble løsnet og flyttet til side i forbindelse med ombygging i lokalene bak offisinet, ble eierne av bygningen anmeldt for brudd på kulturminneloven. Eierne var Apotekerforeningens eget selskap, NAF-gårdene AS som hadde søkt om å få opphevet fredningen, men fått avslag.
Pertti Niittylä
Pertti Ilmari Niittylä (født 16. januar 1956 i Virdois) er en finsk tidligere idrettsleder og skøyteløper. Han deltok for sitt land i fire OL fra 1976 til 1988 med en sjetteplass på 5000 meter fra OL i Sarajevo i daværende Jugoslavia som beste resultat. Han var også Finlands flaggbærer under åpningsseremonien under OL i Calgary, Canada i 1988.
Niittylä var president i det Finska Skridsko Förbundet (Suomen Luisteluliitto) perioden 2008–2015.
Ljansbakken (Oslo)
Ljansbakken (1–21, 2–12) er en vei på Ljan i bydel Nordstrand i Oslo. Den går fra Mosseveien til von Øtkens vei. Navnet ble vedtatt i 1952.
Ar-Sakalthôr
Ar-Sakalthôr Kings of Númenor Ar-Sakalthôr Ar-Sakalthôr 亞爾-薩卡索爾
Titrering
Titrering er en kjemisk analysemetode der en gradvis tilsetter en reagens (standardløsning) i en prøve til reaksjonen er fullstendig. Slik kan en finne konsentrasjonen av en analytt (prøveløsning).
Eksperimentelt oppsett
Analytten er ofte i en erlenmeyerkolbe eller et begerglass. Titrant blir tilsatt fra en byrette. Når omslagspunktet (endepunktet) er funnet, kan en lese av på byretten hvor mye titrant som er tilsatt. I visse tilfeller kan det være praktisk å ha analytten i byretten. Dette blir kalt omvendt titrering.
Ali Khamenei
Ayatollah Seyyed Ali Hosseini Khamenei (persisk: آیت‌الله سید علی حسینی خامنه‌ای; (født 17. juli 1939 i Mashhad i Iran) er en iransk politiker og åndelig leder som siden 1989 har vært den øverste lederen i Iran. Han var president fra 1981 til 1989.
Tidlig karriere
Etter attentatet mot Muhammed Ali Rajai i 1981, ble Ayatollah Khamenei valgt til president i Iran av et massivt flertall ved valget i oktober 1981 og ble den første geistlige som ble president. Khomeini hadde opprinnelig ønsket å holde geistlige borte fra presidentembedet, men endret syn. Mange så presidentskapet til Khamenei som et tegn på at Iran gikk bort fra ideen om sekulært styre.
Han ble gjenvalgt til en ny periode i 1985. Som nær alliert av Khomeini, var det sjelden at han kom i uenighet med den øverste lederen, i motsetning til Irans første president, Abolhassan Bani-Sadr. Da Khomeni døde, ble Khamenei valgt som den nye øverste lederen av ekspertrådet den 4. juni 1989. Siden Khamenei opprinnelig ikke ble regnet som en høytstående nok geistlig til å innta embetet, og det nye tillegget til grunnloven som tillot en geistlig på hans nivå til å bli øverste leder ikke var satt i verk, titulerte rådet ham internt som en midlertidig embetsinnehaver inntil den nye grunnloven ble satt i verk.
Åndelig leder
Ayatollah Khameneis periode som åndelig leder har vært preget av utallige uenigheter med reformvennlige medlemmer av Majlis i Iran, som under den sjette perioden etter den iranske revolusjonen har bestridt mange av hans dekreter og beslutninger. Det har blitt lagt ned veto mot mange reformlover og mange reformister har blitt hindret i å stille til valg av vokterrådet, hvis medlemmer er valgt direkte eller indirekte av Khamenei. I tilfellet med presseloven, forberedt av reformistiske medlemmer av parlamentet for å lette presset på pressen, beordret han direkte ordstyreren i parlamentet, Mahdi Karrubi, å fjerne saken fra agendaen til Majlis.
Khamenei, som var 14 år under Abadan-krisen (da USA hjalp til med å kaste statsminister Muhammed Mossadegh) fastholdt også en aggressiv holdning overfor Israel og USA (og muligens andre land som han kaller ved det generelle uttrykket fienden). I senere år har der vært beskyldninger om at han har støttet et skjult program for utvikling av atomvåpen i Iran, som en respons til atommaktene Israel og USA.
Ved presidentvalget i Iran 12. juni 2009 hevdet president Mahmoud Ahmadinejads medarbeidere å ha vunnet valget, like etter at stemmelokalene stengte, men Ali Khamenei satte igang etterforskning av valget etter påstander om valgfusk.
Khamenei har to sønner, Mojtaba og Mostafa, og ifølge Gholam Ali Haddad-Adel lever han i enkle forhold.
Singapore
Singapore er en republikk i Sørøst-Asia. Landet danner en kombinert øy- og bystat ved sørspissen av Malayahalvøya, adskilt fra denne gjennom Johorestredet, der dette utgjør en naturlig grense til Malaysia. Singaporestredet og den sørøstlige enden av Malakkastredet danner en naturlig grense til Indonesia.
Byen oppnådde uavhengighet fra Storbritannia i 1963, og Singapore fusjonerte med Malaya-føderasjonen, Sabah og Sarawak for å danne Malaysia. Fusjonen mislyktes, og mindre enn to år senere trakk Singapore seg ut/ble kastet ut av føderasjonen og ble en uavhengig republikk innenfor Samveldet av nasjoner den 9. august 1965. Singapore ble dermed verdens eneste stat som er selvstendig mot sin vilje. Singapore ble tatt opp i FN 21. september 1965.
74 % av befolkningen er av kinesisk bakgrunn. Byen Singapore trekker til seg handelsfolk og turister fra hele verden, er et av de store finanssentrene i Asia og har en av de travleste havner i verden.
Navnet Singapore stammer fra det gammelindiske litteraturspråket sanskrit. «Simha» (eller «singha») betyr «løve» på språket, og «pura» er «by» på sanskrit. Dette blir til sammen «Løvebyen». Det er litt underlig at Singapore har denne betydningen. En forklaring er denne: En legende fra 1100-tallet sier at da en fyrste fra Sumatra hadde kommet til Singapore hadde han sett en svartfjeset tiger, noe fyrsten trodde var en svart løve, og dermed ble navnet «Løvebyen».
Naturgeografi
Singapore består av 63 øyer, inkludert hovedøya (kjent som Singapore Island, men også Pulau Ujong). Det finnes to menneskeskapte landbruer til Johor i Malaysia. Johor-Singapore Causeway i nord og Tuas Second Link i vest. Jurong Island, Pulau Tekong, Pulau Ubin og Sentosa er de største av Singapores mindre øyer. Det høyeste naturlige punktet i Singapore er Bukit Timah Hill på 166 m.
Landgjenvinning har økt Singapores areal fra 581 km² i 1960-årene til dagens 705 km². Det er planlagt at Singapore skal vokse med nye 100 km² frem til 2030. Noen av prosjektene innebærer å fylle igjen for å slå sammen mindre øyer for å skape større øyer. Rundt 23 % av Singapores areal består av skog og naturreservater. Mesteparten av regnskogen har måttet vike plass for urbaniseringen. Naturreservatet Bukit Timah Nature Reserve er den eneste større skogen igjen.
Det finnes flere parker langs den sørlige åsryggen i Singapore. Parkene forbindes av en 10 kilometer lang gangveier, Southern Ridges.
Singapore har et tropisk regnskogsklima uten særskilte årstider. Temperaturen, fuktigheten og nedbøren er jevnt over den samme året rundt. Temperaturene varierer mellom 23 og 32 grader.
Det tamilske kongeriket utvidet seg til Burma, Malaysia, Indonesia og Singapore. Det kjente symbolet «merlion» kan du finne på øya.
Den tamilske innvandringen har spredd seg fra India og Sri Lanka. Det bor flest i Serangoon ( området ). Det bor 200 000 tamilere i Singapore.
Det har også kommet tamiler til Malaysia, hvor det bor to millioner tamiler.
Demografi
Befolkningen i Singapore er 5,076,700 (Juni 2010). Av disse er 1,305,000 (ca. 25,7 %) utlendinger som arbeider, studerer eller bor i Singapore, men som ikke har permanent oppholdstillatelse. Av den fastboende befolkningen er 74,1 % etniske kinesere, 13,4 % malaysiere og 9,2 % indere.
Historie
Thomas Stamford Raffles oppdaget og grunnla Singapore som et britisk støttepunkt i 1819 da han ønsket en trygg havn og en handelsstasjon. Singapore var en betydelig malayisk havneby i eldre tid, men byen gikk til grunne en gang på 1300-tallet. Singapore fungerte som frihavn og var på 1800-tallet den dominerende handels- og havnebyen i hele Sørøst-Asia.
Singapore var under britisk kontroll på begynnelsen av 1900-tallet og frem til øya ble erobret av japanerne i februar 1942.
Britene bygget i 1936, - Changi Prison.
Det opprinnelige fengselet, - ble imidlertid revet i år 2000, - etter at et nytt fengsel var bygget opp rett ved siden av det gamle.
Med nederlaget for japanerne i 1942, - tapte britene mye av sin prestisje og anseelse i Asia som de aldri helt klarte å gjenopprette. Etter at den japanske okkupasjonen var over ble øya en britisk koloni igjen i 1946. I 1959 fikk Singapore til en viss grad et indre selvstyre, blant annet bestående av et valgt parlament. Singapore ble i 1965 proklamert som en selvstendig republikk med deres egen president som ble valgt ut av parlamentet.
Det venstreradikale politiske partiet People's Action Party (PAP) fikk flertall i parlamentet ved de aller første valgene som ble gjennomført i 1959. Lee Kuan Yew var leder for dette partiet og ved hans ledelse fikk partiet den dominerende posisjonen i det singaporske parlamentet. Dette partiet vant de kommende valgene i 1968, 1972 og 1978. Partiet forlot sin sosialistiske plattform og meldte seg i 1976 ut av Sosialistinternasjonalen. Det var først på 1980-tallet at den politiske opposisjonen fikk innvilget en enkelt representant til parlamentet. Ved hvert valg siden 1984 har oppslutningen blant befolkningen rundt PAP blitt litt mindre. Den politiske opposisjonen har fått rundt 30 % av stemmene, men har i lengre tid blitt en del svekket på grunn av indre stridigheter og uenighet.
Lee Kuan Yew gikk av som statsminister i 1990 etter å ha ledet regjeringen sammenhengende i hele 31 år, men han beholdt et overoppsyn med den nye statsministeren Goh Chok Tong og hans nye regjering i sin nye posisjon som senior-minister. Etter 14 år som statsminister overlot Goh Tong makten til Lee Hsien Loong, sønn av «landsfaderen» Lee Kuan Yew. Sistnevnte fortsatte som veiledende minister i sønnens regjering.
Politikk og administrasjon
Singapore er en parlamentarisk republikk basert på Westminster-modellen med ett kammer. Representativt demokrati er nedfelt i Singapores grunnlov.
Den utøvende myndigheten ligger hos regjeringen som blir ledet av en statsminister. Singapores president kan nedlegge veto i enkelte saker. Presidentembedet er i stor grad symbolsk. Presidenten blir direkte valgt.
Parlamentet er den lovgivende myndigheten. Parlamentsmedlemmene består av valgte, stemmekretsfrie og nominerte representanter. valgte representanter blir stemt inn ved flertallsvalg. People's Action Party har hatt flertall i parlamentet siden selvstendigheten i 1959.
Singapore bruker rundt 4,9 % av bruttonasjonalprodukt på forsvaret.
Justis og menneskerettigheter
Det juridiske systemet i Singapore er basert på engelsk lov med noen lokale forskjeller. Jury ble avskaffet i 1970.
Singapore praktiserer dødsstraff for en rekke lovbrudd.
Deriblant kan man få dødsstraff for smugling av narkotika
Singapore har fengselsstraff inntil to år for homofili.
Høytider og fridager
Landet har elleve offentlige fridager. I tillegg til de elleve, er valgdager også offentlig fridag. Dersom en bevegelig høytidsdag faller på en søndag, er påfølgende mandag offentlig fridag. Flere av de faste fridagene er knyttet til forskjellige kulturelle og religiøse tradisjoner.
Første nyttårsdag er årets første fridag. Kinesisk nyttår markeres med to fridager. Arbeidernes dag, 1. mai, markeres også som offentlig fridag. Nasjonaldagen feires 9. august.
Den buddhistisk feiringen av Buddha, vesak, og den hinduistiske lysfesten dipavali, er fridager. Slutten på muslimenes fastemåned ramadan, id al-fitr, har en offentlig fridag kalt Hari Raya Puasa. Også id al-adha er offentlig fridag. To fridager er knyttet til kristendommen, langfredag og første juledag.
Oppføring på UNESCOs lister
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Ljan terrasse (Oslo)
Ljan terrasse (1–5, 2–8) er en vei på Ljan i bydel Nordstrand i Oslo. Den går som blindvei sørøstover fra Mosseveien.
Navnet ble vedtatt i 1957.
Veien har blokkbebyggelse.
Tredje konsil i Konstantinopel
Det sjette økumeniske konsil: Konstantinopel III, 680–681 i Konstantinopel (nå Istanbul). Keiser Konstantin IV sammenkalte dette kirkemøtet i samråd med pave Agathos, som sendte sine representanter. Fremdeles var det Kristus]skikkelsen som stod i sentrum: Det var nødvendig å presisere sider ved avgjørelsene fra konsilet i Kalkedon, særlig at Kristus – ved å ha både en guddommelig og en menneskelig natur – har to viljer: en guddommelig og en menneskelig vilje.
Konsiliet åpnet sin første sesjon 7. november 680 i Konstantinopel, og den avsluttet, med sin sannsynigvis åttende, sesjon den 16. september 681. Møtet ble presedert av pave Agathos og av patriark Giorgios I av Konstantinopel. Omkring 300 personer kan ha vært nærværende; ved den første sesjon undertegnet 43 personer dokumentene og ved den siste 174 personer.
Ved koncilet ble pave Martin I og Maximos bekjenneren posthumt gjenopptatt i Kirken.
Andre konsil i Konstantinopel
Det andre konsilet i Konstantinopel fant sted i 553 i Konstantinopel og kalles Konstantinopel II.
Det var igjen keiseren som sammenkalte kirkemøtet. Pave Vigilius deltok ikke selv og var ikke representert. Det var derfor lenge tvil om dette konsilet skulle bli anerkjent som økumenisk.
Stadig var det forståelsen av personen Jesus Kristus og hans virkelige natur(er) som var hovedsaken. Man anstrengte seg her for å trekke monofysittene (de som holdt på Kristi ene guddommelige natur) inn i felleskirken igjen, og på den annen side ble tre nestorianske skrifter forkastet. Dette viser at kristenheten fremdeles hadde vanskeligheter med å frigjøre seg fra slike mer ubalanserte tendenser, som kom til å fortsette innenfor spesielle geografiske kjerneområder – særlig i Midtøsten og Nord-Afrika. Disse avgjørende kristologiske spørsmålene trengte lang tid for at de kristne kunne komme frem til en helhetsoppfatning. Ellers kom det lite ut av dette konsilet.
Hayden Panettiere
Hayden Lesley Panettiere (født 21. august 1989 i Palisades i New York) er en amerikansk skuespiller. Hun er best kjent for rollen som Claire Bennet i NBC-serien Heroes.
Familie
Hayden Panettiere er datter av den tidligere såpeopera skuespilleren Lesley R. Vogel og brannmannen Alan L. «Skip» Panettiere. Hun har en yngre bror, skuespilleren Jansen Panettiere.
Utdannelse
Panettiere gikk på South Orangetown Middle School i New York til og med 7. klasse. Deretter fikk hun hjemmeundervisning ved siden av arbeidet som skuespiller. Hun har fullført high school, og har ikke studert videre.
Barneskuespiller i såpeoperaer og filmer
Da hun var fem år gammel fikk hun en rolle som «Sarah Roberts» i ABC s såpeopera One Life to Live (1994–1997). Fra 1996 til 2000 spilte hun rollen som «Lizzie Spaulding» i CBS-serien Guiding Light. Rollefiguren Lizzie led av leukemi, og serien mottok en spesiell ærespris fra Leukemia and Lymphoma Society for å bringe sykdommen fram i lyset for det amerikanske publikum.
Hayden Panettiere har senere medvirket i flere kino- og tv-filmer. Hun var stemmen til figuren Dot i Pixars animasjonsfilm A Bug's Life for Disney. I tillegg ga hun stemme til «Kairi» i Kingdom Hearts, en spillserie for PlayStation 2. I FOX-serien Ally McBeal hadde hun en birolle som Ally McBeals datter. Hun hadde også en gjesterolle i TV-serien Malcolm in the Middle, og ulike gjesteroller i Law & Order: SVU. Hun spilte «Sheryl Yoast» i filmen Remember the Titans. I filmkomedien Bring It On: All or Nothing spilte hun en cheerleader. Hun hadde en birolle som «Adelaide Bourbon» i filmen Shanghai Kiss.
TV-serien Heroes
I NBC-serien Heroes spiller Panettiere rollen som «Claire Bennet», en cheerleader på high school som har superkrefter. Rollen i Heroes har medført at hun har blitt invitert til en rekke science fiction-arrangementer rundt om i verden, deriblant New York Comic-Con og Fan Expo Canada i 2007.
Forbes beregnet at hun tjente to millioner dollar i 2007.
Sanger
Panettiere ble nominert til en Grammy i 1999 for «Best Spoken Word Album for Children» for A Bug's Life Read-Along.
Hun arbeidet per januar 2008 med sin første albumutgivelse som sanger. Opprinnelig ble det opplyst at albumet skulle lanseres den 8. mai 2007, men lanseringen ble utsatt flere ganger. Entertainment Weekly bekreftet senere at albumet ville bli sluppet i 2008.
Reklameoppdrag (utvalg)
Hayden Panettiere var bare 11 måneder gammel da hun medvirket i en reklamefilm for første gang.
I 2006 ble hun frontfigur for hudpleieserien Neutrogena. Skuespillere som Kristin Kreuk, Josie Bissett, Jennifer Love Hewitt, Mandy Moore, Mischa Barton, Gabrielle Union og Jennifer Freeman hadde tidligere vært frontfigurer i Neutrogenas verdensomspennende reklamekampanjer.
Aktivisme
Panettiere har gjort seg til talsmann for dyrevern. Den 31. oktober 2007 var hun involvert i en konfrontasjon med japanske fiskere, da hun prøvde å hindre deres årlige jakt på delfiner i Taiji, Wakayama. Panettiere padlet ut på et surfebrett sammen med fem andre aktivister fra Australia og USA (deriblant den tidligere Home and Away-stjernen Isabel Lucas) i et forsøk på å komme frem til en flokk med delfiner og sette dem fri. Konfrontasjonen varte i over 10 minutter, før surferne ble tvunget til å returnere til stranden. De involverte surferne kjørte deretter rett til flyplassen i Osaka og forlot landet for å unngå å bli arrestert av japansk politi. Mange japanere ser på en slik handling som et angrep på deres kultur. Den kooperative fiskerorganisasjonen i Taiji argumenterte med at disse protestene «fortsetter med vilje å forvrenge fakta om fiskeriene» og at aktivistenes agenda var «ikke basert på internasjonal rett eller vitenskap, men på følelser i egen økonomisk vinnings hensikt». Hayden Panettiere hevdet at det var blitt utstedt en arrestasjonsordre på henne i Japan etter demonstrasjonen hun var med på. I november 2007 ble hun tildelt prisen «Compassion in Action Award» fra dyre-aktivistgruppen PETA for hennes forsøk på å stoppe delfin-jakten i Japan.
Priser og nominasjoner
Listene under er ikke komplett, se Internet Movie Database – Hayden Panettiere Awards
Saturn Award (Academy of Science Fiction, Fantasy & Horror Films, USA)
Feature Film Award (Newport Beach Film Festival)
Teen Choice Awards
Є
HTML-koden er  for stor bokstav, og   for liten bokstav.
Rocinha
Rocinha er den største favelaen i Rio de Janeiro i Brasil, og ligger i Rios sørsone mellom områdene São Conrado og Gávea. Den ligger på en bratt skråning med utsyn over São Conrado.
Rocinha har status som en egen bydel. Den hadde 69 356 innbyggere i 2010. Den har et areal på 1,44 km².
13. november 2011 tok myndighetene kontroll over Rocinha etter at favelaen hadde vært styrt av narkotikakriminelle i over 30 år.
Is-slottet
Is-slottet er en roman av Tarjei Vesaas. Den kom ut i 1963 og ble året etter belønnet med Nordisk råds litteraturpris.
Romanens hovedpersoner er jentene Unn og Siss. Det fortelles om det spenningsfylte forholdet de to i mellom og især de følelsesmessige problemene til Unn.
Georgias flagg
Georgias flagg består av fem kors, et stort rødt Sankt Georgskors på hvit bakgrunn og fire mindre rødt malteserkors på de fire hvite feltene. Valget av korstype henspiller på landets navn. Femkorsflagget ble offisielt 14. januar 2004 under roserevolusjonen, etter en pause på bortimot 500 år. Det var tidligere flagget til kongedømmet Georgia i middelalderen.